Source: http://www.socpoist.sk/vdovecky-dochodok/1290s?set_subframe=
Timestamp: 2013-05-23 15:45:11+00:00
Document Index: 3079851

Matched Legal Cases: ['§ 74', '§ 293', '§ 293', '§ 227', '§ 82', '§ 82', '§ 293', '§ 82', '§ 293', '§ 293', '§ 293']

Sociálna poisťovňa - Vdovecký dôchodok
Definícia/účel dávky Podmienky nároku Podmienky nároku na vdovecký dôchodok, ak manželka vdovca zomrela pred 1. januárom 2004 Uplatnenie nároku Suma dôchodku Príklady výpočtu
Poukazovanie dôchodku Premlčanie nároku na výplatu Zánik nároku na dôchodok a jeho výplatu Prechod nároku na dôchodok po úmrtí jeho poberateľa
Zahraničie a EÚ Ďalšie informácie Upozornenie Sirotský dôchodok
> Vdovecký dôchodok
(§ 74 a 75, § 293n zákona č. 461/2003 Z. z. o sociálnom poistení v znení neskorších predpisov) Definícia /účel dávky
Vdovecký dôchodok je dôchodková dávka, ktorá sa za podmienok ustanovených zákonom č. 461/2003 Z. z. v znení neskorších predpisov poskytuje zo starobného poistenia alebo z invalidného poistenia. Účelom vdoveckého dôchodku je zabezpečiť vdovcovi príjem v prípade úmrtia jeho manželky. Vaša otázka Zbaliť <<viac informácií... >>
ku dňu smrti poberala starobný dôchodok, invalidný dôchodok alebo mala nárok na predčasný starobný dôchodok alebo ku dňu smrti splnila podmienky nároku na starobný dôchodok alebo ku dňu smrti získala počet rokov dôchodkového poistenia potrebný na vznik nároku na invalidný dôchodok alebo zomrela v dôsledku pracovného úrazu alebo choroby z povolania. Nárok na vdovecký dôchodok vzniká dňom smrti manželky, ktorým je deň úmrtia uvedený v úmrtnom liste alebo ktorým je deň uvedený ako deň smrti (resp. deň, ktorý nezvestná neprežila) v právoplatnom rozhodnutí súdu o vyhlásení manželky za mŕtvu. Vaša otázka Zbaliť <<viac informácií... >>
Podmienky nároku na vdovecký dôchodok, ak manželka vdovca zomrela pred 1. januárom 2004
Kedy poistencovi vznikne nárok na vdovecký dôchodok ak k úmrtiu manželky došlo pred 1. januárom 2004.
(§ 293n zákona č. 461/2003 Z. z. v znení zákona č. 310/2006 Z. z.)
dovŕšil dôchodkový vek alebo
bol uznaný invalidným a táto invalidita trvá aj po 31. júli 2006 z dôvodu poklesu schopnosti vykonávať zárobkovú činnosť o viac ako 70 %, ak jeho manželka ku dňu smrti bola poberateľkou starobného dôchodku, pomerného starobného dôchodku, invalidného dôchodku, čiastočného invalidného dôchodku alebo dôchodku za výsluhu rokov,
ku dňu smrti splnila podmienky nároku na starobný dôchodok, pomerný starobný dôchodok alebo získala dobu zamestnania na nárok na invalidný dôchodok alebo dôchodok za výsluhu rokov alebo
má nárok na vdovecký výsluhový dôchodok alebo vdovecký dôchodok podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov,
na základe právoplatného rozhodnutia súdu spôsobil smrť manželky úmyselným trestným činom. Vaša otázka Zbaliť <<viac informácií... >>
Konanie o priznanie vdovského dôchodku sa začína na základe písomnej žiadosti fyzickej osoby (žiadateľ), ktorá si uplatňuje nárok na dôchodok a nárok na jeho výplatu.Žiadateľ je povinný preukázať skutočnosti rozhodujúce na nárok na vdovecký dôchodok a jeho výplatu spôsobom určeným Sociálnou poisťovňou. Za deň uplatnenia nároku na vdovecký dôchodok a nároku na jeho výplatu sa považuje deň, keď žiadateľ prvýkrát požiadal príslušnú organizačnú zložku Sociálnej poisťovne (pozri nižšie) o spísanie žiadosti o priznanie tohto dôchodku. Spísaním žiadosti o priznanie dôchodku príslušnou organizačnou zložkou Sociálnej poisťovne sa považuje žiadosť za podanú.Žiadosť o priznanie vdoveckého dôchodku spisuje pobočka Sociálnej poisťovne (ďalej len „pobočka“) príslušná podľa miesta trvalého pobytu žiadateľa.
Ak sa žiadateľ prechodne zdržiava mimo svojho trvalého pobytu a zo zdravotných dôvodov nie je schopný podať žiadosť v pobočke príslušnej podľa miesta trvalého pobytu, žiadosť môže spísať pobočka príslušná podľa miesta prechodného pobytu.Žiadateľ, ktorý je vo väzbe alebo vo výkone trestu odňatia slobody, žiadosť podáva prostredníctvom ústavu Zboru väzenskej a justičnej stráže v pobočke príslušnej podľa sídla tohto ústavu. Ak žiadateľ nemá na území Slovenskej republiky trvalý pobyt, žiadosť spisuje ústredie Sociálnej poisťovne.Tlačivo žiadosti je vyhotovené tak, aby mohlo slúžiť ako podklad na posúdenie nároku na dôchodok a určenie jeho sumy. Žiadosť okrem identifikačných údajov žiadateľa a poistenkyne, po ktorej sa uplatňuje nárok, obsahuje ďalšie údaje, ktoré priamo ovplyvňujú nárok a sumu dôchodku. Preto žiadateľ na účely spísania žiadosti o vdovecký dôchodok je povinný predložiť doklady preukazujúce všetky potrebné údaje (originály alebo úradne overené kópie), a to z dôvodu zabezpečenia uvedenia pravdivých, platných a presných údajov v žiadosti. Ide predovšetkým o nasledovné doklady potrebné na spísanie žiadosti o priznanie vdoveckého dôchodku:
úmrtný list manželky,
doklad o ukončení vzdelania zomretej manželky (výučný list, maturitné vysvedčenie, diplom, a podobne) alebo potvrdenie školy odkedy – dokedy trvalo jej štúdium, ktoré nebolo predpísaným spôsobom ukončené,
rodné listy detí, prípadne rozhodnutie príslušného orgánu, na základe ktorého bolo dieťa prevzaté do starostlivosti nahrádzajúcej starostlivosť rodičov a v prípade úmrtia dieťaťa pred dosiahnutím 18. roku veku aj úmrtný list alebo výpis z matriky; ak dieťa bolo v starostlivosti inej osoby alebo ústavu, je potrebné predložiť aj doklad preukazujúci trvanie takéhoto obdobia (LEN, AK SA ŽIADA O UZNANIE STAROSTLIVOSTI O DETI ALEBO VÝCHOVY DIEŤAŤA MANŽELKE).
Aby nárok na vdovecký dôchodok, o ktorého priznanie sa žiada, mohol byť Sociálnou poisťovňou posúdený čo najrýchlejšie, je potrebné údaje uvedené v žiadosti preukázať hodnovernými dokladmi. Žiadosť nedoložená potrebnými dokladmi si vyžaduje dodatočné zisťovanie chýbajúcich údajov, čo má spravidla za následok, že o žiadosti nie je možné včas rozhodnúť.K žiadosti o vdovecký dôchodok musia byť priložené najmä tieto doklady týkajúce sa zomretej manželky:
potvrdenie o všetkých obdobiach, v ktorých občan bol evidovaný v evidencii nezamestnaných občanov hľadajúcich zamestnanie pred 1. januárom 2001,
Ak manželka žiadateľa o vdovecký dôchodok dosiahla dôchodkový vek pred 1. januárom 2004 a bola naďalej nepretržite zamestnaná k 31. decembru 2003, k žiadosti o dôchodok je potrebné predložiť potvrdenie zamestnávateľa o sume dosiahnutých vymeriavacích základov odo dňa dosiahnutia dôchodkového veku do konca kalendárneho roku, v ktorom dôchodkový vek dosiahla.K žiadosti o vdovecký dôchodok po poberateľke výsluhového dôchodku alebo invalidného výsluhového dôchodku, je potrebné pripojiť potvrdenie o dobe služobného pomeru zhodnotenej na účely výsluhového dôchodku vydané príslušným útvarom sociálneho zabezpečenia ministerstva alebo Vojenským úradom sociálneho zabezpečenia, ktorý výsluhový dôchodok alebo invalidný výsluhový dôchodok vypláca.Ak manželka žiadateľa získala aj obdobie výkonu služby príslušníka Policajného zboru, Slovenskej informačnej služby, Národného bezpečnostného úradu, Zboru väzenskej a justičnej stráže, Železničnej polície, colníka, Hasičského a záchranného zboru, Horskej záchrannej služby, ako aj príslušníka ozbrojených síl, ktorý vykonáva profesionálnu službu alebo vojaka, ktorý sa počas výkonu vojenskej služby v ozbrojených silách štúdiom alebo výcvikom pripravoval na výkon profesionálnej služby v ozbrojených silách, je potrebné pripojiť potvrdenie príslušného orgánu sociálneho zabezpečenia ministerstva alebo Vojenského úradu sociálneho zabezpečenia, či získanou dobou výkonu služby manželka žiadateľa o vdovecký dôchodok splnila, resp. nesplnila podmienky nároku na výsluhový dôchodok alebo invalidný výsluhový dôchodok.Ak bol nariadený výkon rozhodnutia zrážkou zo mzdy (z iných príjmov) žiadateľa uznesením súdu alebo exekučným príkazom, je potrebné pripojiť k žiadosti príslušné uznesenie a potvrdenie o výške dosiaľ vykonaných zrážok.Ak manželka žiadateľa ku dňu smrti bola poberateľkou starobného dôchodku, pomerného starobného dôchodku, invalidného dôchodku, čiastočného invalidného dôchodku alebo dôchodku za výsluhu rokov a Sociálna poisťovňa nevie zistiť zo svojho informačného systému túto skutočnosť, je potrebné pripojiť rozhodnutie o priznaní niektorého z uvedených dôchodkov, prípadne aj iné rozhodnutie preukazujúce priznanie dôchodku. Dôchodky sa vyplácajú v hotovosti alebo na účet v banke. Pokiaľ sa nežiada o iný spôsob výplaty dôchodku, je potrebné požiadať o zriadenie účtu na výplatu dôchodku v banke, s ktorou Sociálna poisťovňa uzatvorila zmluvu na bezhotovostné poukazovanie dávok na účet. Súčasne je potrebné (s výnimkou, ak žiadateľovi Sociálna poisťovňa už vypláca dôchodok na účet) k žiadosti pripojiť tlačivo vyplnené žiadateľom a potvrdené bankou.Poberateľovi dávky, ktorému sa poskytuje starostlivosť v zariadení sociálnych služieb a nepožiadal o iný spôsob výplaty, sa dôchodok vypláca prostredníctvom hromadného poukazu do tohto zariadenia.
Fyzickej osobe, ktorá je vo výkone väzby alebo vo výkone trestu odňatia slobody, sa dôchodok vypláca prostredníctvom tohto ústavu.Upozornenie !Príjemca dôchodkovej dávky je povinný podľa § 227 ods. 3 a 4 zákona č. 461/2003 Z. z. v znení zákona č. 555/2007 Z. z. oznámiť Sociálnej poisťovni do ôsmich dní každú zmenu v údajoch uvedených v žiadosti o dôchodok. Vaša otázka Zbaliť <<viac informácií... >>
starobného dôchodku alebo invalidného dôchodku, na ktorý mala alebo by mala nárok zomretá manželka ku dňu smrti,
invalidného dôchodku, ak zomretá manželka bola poberateľkou invalidného dôchodku a ku dňu smrti nesplnila podmienky nároku na starobný dôchodok alebo nezískala počet rokov dôchodkového poistenia potrebný na vznik nároku na invalidný dôchodok,
predčasného starobného dôchodku priznaného zomretej manželke.
Suma vdoveckého dôchodku po manželke, ktorej bol priznaný predčasný starobný dôchodok, ktorý nebol vyplácaný nepretržite od vzniku nároku na tento dôchodok do dňa jej smrti, ak k úmrtiu došlo pred dovŕšením dôchodkového veku, je 60 % predčasného starobného dôchodku, na ktorý mala zomretá nárok v deň smrti. Suma predčasného starobného dôchodku sa určí tak, že k sume predčasného starobného dôchodku, ktorá sa vyplácala ku dňu zániku nároku na jeho výplatu, sa pripočíta zvýšenie za obdobie dôchodkového poistenia získané po priznaní predčasného starobného dôchodku a pripočítajú sa sumy zvýšenia podľa § 82 zákona č. 461/2003 Z. z. v znení neskorších predpisov. Takto určená suma sa zvýši o 0,5 % za každých začatých 30 dní, za ktoré sa predčasný starobný dôchodok nevyplácal.
Ak poberateľka predčasného starobného dôchodku, ktorý nebol vyplácaný nepretržite od vzniku nároku naň, zomrela v deň dovŕšenia dôchodkového veku alebo neskôr, suma vdoveckého dôchodku je 60 % zo sumy starobného dôchodku, ktorý sa určí tak, že k sume predčasného starobného dôchodku, ktorá sa vyplácala ku dňu zániku nároku na jeho výplatu, sa pripočíta zvýšenie za obdobie dôchodkového poistenia získané po priznaní predčasného starobného dôchodku a pripočítajú sa sumy zvýšenia podľa § 82 zákona č. 461/2003 Z. z. v znení neskorších predpisov (s výnimkou zvýšení za kalendárne roky, v ktorých sa predčasný starobný dôchodok nevyplácal). Takto určená suma sa zvýši o 0,5 % za každých začatých 30 dní, za ktoré sa predčasný starobný dôchodok nevyplácal.
Ak k úmrtiu manželky došlo pred 1. januárom 2013 a zomretá mala priznaný predčasný starobný dôchodok, ktorý nebol vyplácaný nepretržite od vzniku nároku na predčasný starobný dôchodok do dovŕšenia dôchodkového veku alebo do dňa jej smrti, môže vdovec požiadať o nový výpočet vdovského dôchodku. Suma vdoveckého dôchodku bude 60 % zo sumy predčasného starobného dôchodku (resp. starobného dôchodku), ktorá sa určí rovnakým spôsobom ako v prípadoch, ak k úmrtiu manželky došlo po 31. decembri 2012.
Nárok na výplatu vdoveckého dôchodku v novej sume po manželke, ktorá zomrela pred 1. januárom 2013, vzniká odo dňa podania žiadosti o nový výpočet vdoveckého dôchodku, najskôr však od 1. januára 2013. O novej sume vdoveckého dôchodku sa rozhodne do 90 dní od začatia konania. Ak zomretá manželka spĺňala ku dňu smrti podmienky nároku na dva dôchodky, vdovecký dôchodok sa určí z vyššieho dôchodku.
Suma vdoveckého dôchodku priznaného podľa § 293n zákona č. 461/2003 Z. z. v znení zákona č. 310/2006 Z. z., t. j. vdovca, ktorého manželka zomrela pred 1. januárom 2004, je 2 794 Sk mesačne. K tejto sume ďalej patrí zvýšenie podľa § 82 zákona č. 461/2003 Z. z. v znení zákona č. 310/2006 Z. z. Ak sa poberateľovi vdoveckého dôchodku vypláca aj iný dôchodok, bližšie pozri nižšie Súbeh nárokov na výplatu dôchodkov. Vaša otázka Zbaliť <<viac informácií... >>
Poistenka, ktorá nebola poberateľkou žiadneho dôchodku, zomrela 10. januára 2012. K tomuto dňu získala počet rokov dôchodkového poistenia na nárok na invalidný dôchodok, preto vdovcovi vznikol nárok na vdovecký dôchodok od 10. januára 2012.
Ku dňu smrti získala zomretá manželka 14 026 dní obdobia dôchodkového poistenia. Obdobie odo dňa smrti do dňa, kedy by dovŕšila dôchodkový vek, predstavuje 1 058 dní, spolu to je 15 084 dní, to znamená 41,3261 rokov obdobia dôchodkového poistenia a pripočítaného obdobia (15 084 : 365 = 41,3261). Hodnota priemerného osobného mzdového bodu po úprave je 0,9616. Aktuálna dôchodková hodnota na rok 2012 je 9,8182 EUR.
Suma invalidného dôchodku, na ktorý by mala zomretá manželka nárok od 10. januára 2012, sa určí nasledovne:0,9616 x 41,3261 x 9,8182 = 390,20 EUR mesačne (po zaokrúhlení na 10 eurocentov nahor)
Suma vdoveckého dôchodku predstavuje 60 % tejto sumy:60 % x 390,20 = 234,20 EUR mesačne
Ak po uvedenej poistenke vznikne nárok na výplatu viacerých pozostalostných dôchodkov a ich úhrnná suma presiahne sumu dôchodku, na ktorý by mala nárok ku dňu smrti, každý z pozostalostných dôchodkov sa pomerne zníži. Suma dôchodku sa následne odo dňa priznania dôchodku zvýši o 3,3 %, v tomto prípade o 7,80 EUR na 242,00 EUR mesačne.
Poistenka zomrela 10. januára 2012. Pretože bola poberateľkou starobného dôchodku, od uvedeného dátumu vznikol vdovcovi nárok na vdovecký dôchodok.
Ku dňu smrti poberala zomretá manželka starobný dôchodok v sume 369,20 EUR mesačne. Suma vdoveckého dôchodku predstavuje 60 % uvedenej sumy:60 % x 369,20 = 221,60 EUR mesačne (po zaokrúhlení na 10 eurocentov nahor)
Ak po uvedenej poistenke vznikne nárok na výplatu viacerých pozostalostných dôchodkov a ich úhrnná suma presiahne sumu dôchodku, na ktorý by mala nárok ku dňu smrti, každý z pozostalostných dôchodkov sa pomerne zníži. Vaša otázka Zbaliť <<viac informácií... >>
stará sa aspoň o jedno nezaopatrené dieťa, ktoré má po zomretej nárok na sirotský dôchodok alebo ktoré bolo v rodine zomretej vychovávané (t. j. vlastné dieťa vdovca, osvojené dieťa vdovca alebo dieťa, ktoré bolo rozhodnutím príslušného orgánu počas trvania manželstva vdovcovi alebo zomretej manželke zverené do starostlivosti nahrádzajúcej starostlivosť rodičov),
vychoval aspoň tri deti (táto podmienka sa uplatňuje najskôr od 1. augusta 2006),
dovŕšil vek 52 rokov a vychoval dve deti (táto podmienka sa uplatňuje najskôr od 1. augusta 2006),
dovŕšil dôchodkový vek. Za výchovu dieťaťa na tieto účely sa považuje výchova dieťaťa od jeho narodenia až po dosiahnutie plnoletosti (t. j. do dosiahnutia 18 rokov veku prípadne do dňa uzavretia manželstva, ak dieťa uzavrelo manželstvo skôr),Ak vdovcovi zanikne nárok na výplatu vdoveckého dôchodku, pretože prestane spĺňať podmienku starostlivosti o nezaopatrené dieťa alebo prestane byť invalidný z dôvodu poklesu schopnosti vykonávať zárobkovú činnosť o viac ako 70 %, a neskôr, s odstupom času, začne niektorú z týchto podmienok znovu spĺňať, nárok na výplatu vdoveckého dôchodku mu vznikne znovu.
Uvedené podmienky sa nevzťahujú na nárok na výplatu vdoveckého dôchodku priznaného podľa § 293n zákona č. 461/2003 Z. z. v znení zákona č. 310/2006 Z. z., t. j. vdovca, ktorému manželka zomrela pred 1. januárom 2004. Vaša otázka Zbaliť <<viac informácií... >>
Kto a na základe akých kritérií posudzuje splnenie jednej z podmienok nároku na výplatu vdoveckého dôchodku – invaliditu.
Vznik, resp. trvanie invalidity posudzuje v rámci dávkového konania posudkový lekár sociálneho poistenia (bližšie lekárska posudková činnosť dôchodkového poistenia) Vaša otázka Zbaliť <<viac informácií... >>
Súbeh nárokov na výplatu V akej sume sa vdovecký dôchodok vypláca, ak existuje nárok aj na výplatu ďalšieho dôchodku. Súbehom nárokov na výplatu dôchodkov sa označuje situácia, keď jednému poistencovi vznikne nárok na výplatu dvoch alebo viacerých dôchodkov.
Vdovec, ktorému sa priznáva vdovecký dôchodok, už poberá starobný dôchodok, predčasný starobný dôchodok alebo invalidný dôchodok v plnej sume sa vypláca iba vyšší dôchodok, nižší sa vypláca v sume jednej polovice, ak je ich suma rovnaká, tak sa v sume jednej polovice vypláca vždy vdovecký dôchodok. Vdovec, ktorému sa priznáva vdovecký dôchodok, už poberá invalidný dôchodok a sirotský dôchodok, prípadne sirotské dôchodky obojstranne osiroteného dieťaťa v plnej sume sa vypláca iba najvyšší dôchodok, ostatné sa vyplácajú v sume jednej polovice, ak je ich suma rovnaká, tak sa v sume jednej polovice vypláca vdovecký dôchodok a sirotský dôchodok alebo sirotské dôchodky. Vdovec, ktorému sa priznáva vdovecký dôchodok, už poberá sirotský dôchodok alebo sirotské dôchodky obojstranne osiroteného dieťaťa v plnej sume sa vypláca iba vyšší alebo najvyšší dôchodok, ostatné sa vyplácajú v sume jednej polovice, ak je ich suma rovnaká, tak sa v sume jednej polovice vypláca dôchodok, ktorý si vdovec zvolí. Vaša otázka Zbaliť <<viac informácií... >>
Poukazovanie dôchodku Spôsoby, ktorými je možné dôchodok vyplácať. Ako je potrebné požiadať o zmenu v spôsobe výplaty dôchodku a v akej lehote Sociálna poisťovňa tejto žiadosti vyhovie. Vdovecký dôchodok sa vypláca vopred v pravidelných mesačných lehotách, vždy v pravidelne sa opakujúcich výplatných termínoch. Výplatný termín určí každej osobe, ktorej je priznaný dôchodok, Sociálna poisťovňa. Do cudziny, ktorá nie je štátom, na ktorý sa vzťahujú koordinačné nariadenia Európskej únie, sa vdovecký dôchodok vypláca pozadu v trojmesačných lehotách vždy až po predložení potvrdenia o žití poberateľa dôchodku.
Za istých podmienok možno vdovecký dôchodok priznať preddavkovo, a to vtedy, ak sú splnené podmienky nároku na vdovecký dôchodok, ale ešte pred vydaním rozhodnutia o priznaní vdoveckého dôchodku je potrebné zistiť niektoré skutočnosti, ktoré sú potrebné na určenie jeho sumy.
Nárok na výplatu dôchodku, ak poistenec žiada vdovecký dôchodok priznať od spätného dátumu. Nárok na výplatu vdoveckého dôchodku alebo jeho časti sa premlčí uplynutím troch rokov odo dňa, za ktorý vdovecký dôchodok alebo jeho časť patrili.Uvedená lehota neplynie počas konania o vdovecký dôchodok a v období, v ktorom účastníkovi konania, ktorý musí mať opatrovníka, nebol opatrovník ustanovený.Ak však ide o vdovecký dôchodok podľa § 293n zákona č. 461/2003 Z. z. v znení zákona č. 310/2006 Z. z., t. j. ak manželka vdovca zomrela pred 1. januárom 2004, vdovecký dôchodok možno doplatiť najskôr za obdobie od 1. augusta 2006. Vaša otázka Zbaliť <<viac informácií... >>
Ak vdovcovi zanikne nárok na výplatu vdoveckého dôchodku, pretože prestane spĺňať podmienku starostlivosti o nezaopatrené dieťa alebo prestane byť invalidný z dôvodu poklesu schopnosti vykonávať zárobkovú činnosť o viac ako 70 %, a neskôr, s odstupom času, začne niektorú z týchto podmienok znovu spĺňať, nárok na výplatu vdoveckého dôchodku mu vznikne znovu.
Uvedené podmienky sa nevzťahujú na nárok na výplatu vdoveckého dôchodku priznaného podľa § 293n zákona č. 461/2003 Z. z. v znení zákona č. 310/2006 Z. z., t. j. vdovca, ktorému manželka zomrela pred 1. januárom 2004.
uzatvorením manželstva, dňom nadobudnutia právoplatnosti rozhodnutia súdu, podľa ktorého vdovec úmyselným trestným činom spôsobil smrť manželky. Nárok na vdovecký dôchodok nezaniká uplynutím času.
Nárok na vdovecký dôchodok a nárok na jeho výplatu zaniká dňom smrti fyzickej osoby, ktorá splnila podmienky nároku na vdovecký dôchodok a podmienky nároku na výplatu vdoveckého dôchodku, ak zákon č. 461/2003 Z. z. v znení neskorších predpisov neustanovuje inak. Vaša otázka Zbaliť <<viac informácií... >>
Výplata súm dôchodku, ktoré sa nevyplatili, pretože poberateľ dôchodku zomrel. Ak vdovec splnil podmienky nároku na vdovecký dôchodok, uplatnil si nárok na tento dôchodok a po uplatnení nároku zomrel, prechádza nárok na sumy splatné ku dňu jeho smrti postupne na
rodičom, a to bez ohľadu na to, či žili v spoločnej domácnosti alebo nie.
Ako ovplyvní vznik nároku na dôchodok a jeho sumu skutočnosť, že poistenec bol dôchodkovo poistený aj v inom štáte.Ako a kde požiadať o dôchodok, ak má poistenec bydlisko v zahraničí. Poukazovanie dôchodku do zahraničia. Ak manželka žiadateľa o vdovecký dôchodok nebola poberateľkou niektorého druhu dôchodku, je potrebné skúmať, či jej vznikol nárok na starobný dôchodok alebo či získala potrebný počet rokov obdobia dôchodkového poistenia na nárok na invalidný dôchodok.
Ak zomretá manželka nezískala potrebný počet rokov obdobia dôchodkového poistenia na vznik nároku na invalidný dôchodok alebo starobný dôchodok, pri posudzovaní nároku na dôchodok sa bude prihliadať aj na doby poistenia, ktoré získala v inom štáte, na ktorý sa vzťahujú koordinačné nariadenia Európskej únie, alebo v zmluvnom štáte (tieto doby poistenia sa pripočítajú k dobám poistenia získaným podľa právnych predpisov Slovenskej republiky).
Pozrieť aj: Dôchodkové poistenie v zahraničí a v EÚ Vaša otázka Zbaliť <<viac informácií... >>
Obmedzenie úhrnnej sumy všetkých pozostalostných dôchodkov po tom istom poistencovi. Kde možno získať ďalšie informácie o dôchodku. Obmedzenie úhrnnej sumy pozostalostných dôchodkov po tom istom poistencovi. Ak vznikne nárok na výplatu viacerých pozostalostných dôchodkov po tom istom poistencovi (napríklad vznikne nárok na vdovecký dôchodok a viac sirotských dôchodkov), platí, že úhrn súm týchto pozostalostných dôchodkov nesmie presiahnuť sumu dôchodku zomretého poistenca, na ktorú mal alebo by mal nárok. Ak ich úhrnná suma presahuje sumu dôchodku zomretého poistenca, každý z pozostalostných dôchodkov sa pomerne zníži.
Informácie o dôchodkoch: 0800 123 123 dochodky@socpoist.skosobne na pobočkách SP www.socpoist.sk Zbaliť <<viac informácií... >>
Zmenu akých údajov a v akej lehote musí poberateľ dôchodku oznámiť Každú zmenu v údajoch uvedených v žiadosti o dôchodok je potrebné do ôsmich dní oznámiť Sociálnej poisťovni. Vaša otázka Zbaliť <<viac informácií... >>
Nezaopatrené dieťaNezaopatrené dieťa
Obdobie dôchodkového poisteniaObdobie dôchodkového poistenia
Priemerný osobný mzdový bodPriemerný osobný mzdový bod spolu s obdobím dôchodkového poistenia a aktuálnou dôchodkovou hodnotou tvorí trojicu základných veličín na výpočet dôchodkovej dávky. Copyright © Sociálna poisťovňa, ústredie, Ul. 29. augusta č. 8 a 10, 813 63 Bratislava 1Správca obsahu a technický prevádzkovateľ: webmaster@socpoist.sk